Diari Oficial de la Generalitat Valenciana


Sumari del DOGV 9545, del 02-03-2023 (2023/1598)

RESOLUCIÓ de 15 de febrer de 2023, de la Conselleria d'Hisenda i Model Econòmic, per la qual s'autoritza generar crèdit en la Conselleria de Justícia, Interior i Administració Pública, programa 121.30, Formació i estudis, per ingressos finalistes de l'Institut Nacional d'Administració Pública, per import de 66.100 euros (expedient 07.001/23-012).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9545

Data del DOGV
:   02-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1598


Data del document
:   15-02-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 15 de febrer de 2023, de la Conselleria d'Hisenda i Model Econòmic, per la qual s'autoritza generar crèdit en la Conselleria de Justícia, Interior i Administració Pública, programa 121.30, Formació i estudis, per ingressos finalistes de l'Institut Nacional d'Administració Pública, per import de 66.100 euros (expedient 07.001/23-012). [2023/1598]  
La Comissió General de Formació per a l'Ocupació en les Administracions Públiques, en la reunió de 16 de desembre de 2022 i a l'empara de l'Acord de formació i ocupació de les administracions públiques (AFEDAP), va adoptar l'Acord per a la gestió dels fons de formació per a 2023, així com la distribució resultant, entre els diferents beneficiaris del sistema i administracions promotores. L'import previst en els pressupostos per a 2023, com a quantitat transferida a l'INAP per part del Servei Públic d'Ocupació Estatal, per a aquesta finalitat, ascendeix a 52.329.800 euros, dels quals 86.201.137 es destinaran a promoure plans de formació per part de les administracions públiques, en funció del nombre d'efectius de cadascuna d'elles, corresponent 53.115.772 euros als plans de l'Administració local, i dins d'aquests, 594.940 (un 4 %) específicament per al pla de formació promogut per la Federació Espanyola de Municipis i Províncies. Els restants 50.772.117 seran transferits a les comunitats autònomes per als plans de formació presentats per les entitats locals en el seu àmbit territorial, i l'import assignat a la Comunitat Valenciana és d'1.539.100 euros. No obstant això, l'acord de la Comissió contempla que si l'import definitiu de les transferències al Servei Públic d'Ocupació Estatal és diferent, les quantitats destinades a la formació seran modificades de manera proporcional a la variació que es produïsca.  
El pressupost inicial de la Generalitat ja recull una previsió d'ingressos per aquestes transferències finalistes d'1.473.000 euros, així com les despeses afectes a aquestes en l'annex de subvencions i transferències corrents del programa 121.30, Formació i estudis, en la línia de concurrència competitiva S7380 «Formació per a l'ocupació en les administracions públiques de les entitats locals», dotada amb aqueix mateix import, per la qual cosa la Conselleria de Justícia, Interior i Administració Pública proposa generar crèdits per la diferència fins a 1.539.100 euros assignats per al present exercici.  
Per tot l'anterior i d'acord amb el que es disposa en l'article 50 de la Llei 1/2015 d'hisenda pública, sector públic instrumental i subvencions i en virtut del que es disposa en els articles 21 i 24 de la Llei 9/2022 de pressupostos de la Generalitat per a l'exercici 2023, la Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos, en l'aplicació 402.99 «Transferències corrents INAP. Altres àrees», per import de 66.100 euros.  
  
Segon  
S'autoritza un augment de crèdit en l'aplicació 96.16.06.742.47.8 per import de 66.100 euros, incrementant els fons finalistes de l'Institut Nacional d'Administració Pública de la línia de subvenció S7380 «Formació per a l'ocupació en les administracions públiques de les entitats locals» de l'annex de transferències i subvencions corrents del programa 121.30, Formació i estudis, d'acord amb el següent detall:  
  
Tercer  
A conseqüència dels imports generats pels ingressos finalistes, es modifica l'FP3 del programa 121.30, Formació i estudis en les dades relatives a l'aplicació 402.99, i queda establit en els termes següents:  
  
  
Cod. ing. Origen / Destinació finançament Cap. Línia Import  
402.99 ALTRES ÀREES. Transferències corrents INAP 4 S7380 1.539.100,00  
  
  
  
València, 15 de febrer de 2023.- El sotssecretari de la Conselleria d'Hisenda i Model Econòmic (p. d. Resolució de 8.06.22, DOGV 9360): Daniel González Serisola.